কাৰখানাৰ বনুৱা
<poem>
 কাৰখানাৰ বনুৱা

       নতুন দিনৰ ৰণুৱা

             নতুন মনৰ মনুৱা মই

জয় হাতুৰিৰ জয়, জয় বটালিৰ জয়

       কোৰ কটাৰিৰ জয়

জয় ভাগৰৰ

       ভোক পিয়াহৰ জয়  
        
কপালৰ পৰা ভৰিত পৰা

       ঘাম টোপালৰ জয় ৷

কাৰখানাৰ বনুৱা

       নতুন দিনৰ ৰণুৱা

              নতুন মনৰ মনুৱা মই ৷

মই চলোৱা

        ৰেলগাড়ীৰ

মই বনোৱা ট্ৰাক লৰীৰ

        জয় বকুৱাৰ হাত-ভৰিৰ

               দিনটো খটা আধাপেটিৰ জয় ৷

       নতুন গানৰ

       নতুন প্ৰাণৰ

             নতুন হাঁহিৰ সুন্দৰৰেই, জয়......

হাতুৰিৰে

বটালিৰে

কোৰেৰে, কটাৰিৰে, বিশ্বজিনা আমাৰ মৰমৰে

পাৰমাণবিক, বৈজ্ঞানিকৰ আৱিষ্কাৰৰে

        শিল্পী কবিৰ গান ছবিৰে শুদ্ধ জ্ঞানৰে নতুন

                                               যন্ত্ৰ-তন্ত্ৰ-মন্ত্ৰৰে

                কৰিম আমি

                       পৃথিৱী মনোময়

        নতুন হাঁহিৰ সুন্দৰৰেই জয় ৷

কাৰখানাৰ বনুৱা

        নতুন দিনৰ ৰণুৱা

                নতুন মনৰ মনুৱা মই ৷৷

জ্যোতি সঙ্গীত